Prva prijava učenika u sustav Postani student

Početak prijava ispita DM: 1.12.2022. u 12:00 sati

Kraj prijava ispita DM: 15.2.2023. u 11:59 sati

**PAŽLJIVO ČITAJ!!!**

Preporučuje se prijava na mrežnu stranicu www.postani-student.hr u pregledniku Chrome.

Prvu prijavu napraviti na računalu, NE na mobitelu.

Prilikom prve prijave u sustav Postani student **polje za upis PIN-a ostavljaju praznim te odmah prelaze na poveznicu Prijavi se.**

**Kada se učenik prvi put prijavi na mrežnu stranicu www.postani-student.hr sa svojim elektroničkim identitetom iz sustava AAI@EduHr (korisničkom oznakom i lozinkom), treba unijeti broj svojega mobitela na koji želi SMS-om primiti PIN i TAN.**

Paziti na upute kako se unosi broj mobitela.

Paziti na točnost unesenog broja.

Koristiti broj koji će učenik imati i prilikom polaganja DM.

O svakoj promjeni broja treba obavijestiti ispitnog koordinatora.

**PIN** je osobni identifikacijski broj koji služi za dodatnu zaštitu i privatnost podataka svakoga učenika. **TAN** je broj kojim učenik potvrđuje značajne radnje u sustavu.

Prilikom prve prijave u sustav učenici su dužni prihvatiti i TAN-om „potpisati” Opće uvjete prijave ispita državne mature i studijskih programa. Učenicima koji to ne učine neće biti omogućene prijave ispita državne mature i studijskih programa.

Ako se učenik ne uspije prijaviti na mrežnu stranicu www.postani-student.hr zbog pogrešne korisničke oznake, lozinke i/ili PIN-a, sustav će javiti poruku Prijava nije uspjela i ponudit će ponovni upis podataka. Pri ponovnome upisu korisničkih podataka sustav će zbog sigurnosnih razloga zahtijevati upis niza znakova koji će biti prikazani na slici. Nužno je pažljivo upisati korisničku oznaku, lozinku i PIN te prepisati navedeni niz znakova sa slike.

Ako učenik promijeni broj mobitela koji je upisao u sustav, potrebno je obavijestiti Infocentar na broj telefona 01/4501 899 ili to prijaviti na e-adresu info.centar@ncvvo.hr i obvezno napisati ime, prezime i OIB te novi broj mobitela.

 Nakon uspješnoga pristupanja svojoj stranici UČENICI trebaju na poveznici Moje postavke provjeriti ispravnost broja mobitela i adresu e-pošte kao i pod poveznicom Moji podatci provjeriti ispravnost osobnih podataka. Osobni podatci učenika sinkroniziraju se iz školske e-Matice.

 Ako neki od osobnih podataka nije ispravan, potrebno je od administratora školskoga imenika zatražiti upis ispravka u školsku e-Maticu.

 Učenik ne smije potvrditi neispravne ili nepotpune osobne podatke. Ispravak koji je upisan u e-Maticu bit će vidljiv na stranici učenika na poveznici Moji podatci nakon sljedeće sinkronizacije.

Sinkronizacija školske e-Matice i NISpVU-a odvija se dva puta dnevno. Nakon što su učeniku vidljivi ispravni osobni podatci, učenik treba potvrditi njihovu ispravnost.

Nakon provjere i potvrde ispravnosti osobnih podataka učenik treba provjeriti ispravnost ocjena razreda koje je završio te ih potvrditi.

Ako ocjena iz nekoga predmeta nije ispravna, tj. nije istovjetna ocjeni u svjedodžbi koju je učenik dobio na kraju nastavne godine, potrebno je od razrednika ili administratora školskoga imenika zatražiti provjeru ocjene.

**Učenici će o mogućnosti početka prijave studijskih programa biti obaviješteni putem mrežne stranice www.postani-student.hr i www.studij.hr. Učenicima se nakon prijave u sustav na poveznici Moj odabir otvara mogućnost prijave ispita državne mature.**

**Do završetka prijave ispita državne mature (15, veljače 2023. u 11:59 sati) učenici mogu sami brisati prijavljane ispite, prijaviti drugi ispit te promijeniti razinu prijavljenoga ispita.**

Razine ispita koje će učenik polagati podcrtane su i prikazane neposredno uz naziv ispita.

 Razine u ostalim stupcima tablice odnose se na zahtjeve pojedinih studijskih programa.

Brisanjem određenoga studijskog programa **ostaju prijavljene razine** ispita koje je taj studijski program zahtijevao.

**Ako učenik ne želi polagati automatski prijavljene ispite, mora ih samostalno izbrisati na svojoj stranici u zadanome roku prijave ispita.**

Za promjenu prijavljene razine ispita državne mature (iz više (A) u osnovnu (B) razinu i obrnuto) potrebno je kliknuti na slovo koje označava razinu ispita.

Prijave ispita državne mature završavaju 15. veljače 2023. godine u 11.59 sati, ali 15. veljače 2023. godine ne završava rok prijave studijskih programa.

Informacije o rokovima prijave studijskih programa učenicima su dostupne na mrežnoj stranici [www.studij.hr](http://www.studij.hr).

Za sve informacije možete me kontaktirati na dolje navedeni broj mobitela, isključivo sms, Viber ili WhatsApp porukom. Javiti ću vam se ili povratnim pozivom ili porukom .

Ispitna koordinatorica: Ana Grubišić, dipl.ing

Kontakt: mob. 09877871

e-mail: ana.grubisic1973@gmail.com